rejauldu/bengali-wikipedia huggingface dataset:
১৯৭৭ বগুড়া বিদ্রোহ ৩০ সেপ্টেম্বর ১৯৭৭ সালে বগুড়া সেনানিবাসে এই সেনা বিদ্রোহ হয়েছিল।   পটভূমি  জিয়াউর রহমান সেনাবাহিনী প্রধান ছিলেন,আততায়ীদের হাতে শেখ মুজিবুর রহমানের হত্যার পরে জিয়াউর রহমান প্রধান সামরিক আইন প্রশাসক হিসাবে দায়িত্ব পালন করেছিলেন। ২১ এপ্রিল ১৯৭৭ সালের রাষ্ট্রপতি আবু সাদাত মোহাম্মদ সায়েম পদত্যাগ করেন এবং জিয়া বাংলাদেশের রাষ্ট্রপতি হন। জুলাই ১৯৭৭ সালে বগুড়া সেনানিবাসে একটি বিদ্রোহ দেখা দেয় ফলে বিদ্রোহী ইউনিটটি ভেঙে ফেলা হয়। বিদ্রোহের পেছনের কারণটি বেতন বৃদ্ধির দাবি ছিল।   ঘটনাবলী  লেফটেন্যান্ট কর্নেল জামানের নেতৃত্বে বগুড়া সেনানিবাসে বিদ্রোহ হয়েছিল। বিদ্রোহীরা অফিসারদের হত্যা করেছিল। ২২তম বেঙ্গল রেজিমেন্ট বিদ্রোহ করেছিল। বিদ্রোহ ব্যর্থ হওয়ার পরে কয়েকশ সৈনিককে মৃত্যুদন্ড কার্যকর করা হয়েছিল এবং রাজশাহীর গণকবরে সমাহিত করা হয়েছিল। শেখ মুজিবের অন্যতম ঘাতক সৈয়দ ফারুক রহমান বিদ্রোহের সাথে জড়িত ছিলেন এবং তার পুরাতন ইউনিট তৎকালীন বগুড়ায় ছিল।    তথ্যসূত্র   বিষয়শ্রেণী:বগুড়া বিষয়শ্রেণী:বাংলাদেশের ইতিহাস (১৯৭১-বর্তমান) বিষয়শ্রেণী:বাংলাদেশে অপরাধ বিষয়শ্রেণী:বাংলাদেশে সামরিক অভ্যুত্থান বিষয়শ্রেণী:বাংলাদেশে খুন বিষয়শ্রেণী:বাংলাদেশে সহিংসতা বিষয়শ্রেণী:বাংলাদেশের সামরিক ইতিহাস বিষয়শ্রেণী:১৯৭০-এর দশকে বাংলাদেশে অভ্যুত্থানের প্রচেষ্টা বিষয়শ্রেণী:১৯৭৭-এ বাংলাদেশে খুন
নান্দেদ-ওয়াঘালা () ভারতের মহারাষ্ট্র রাজ্যের নান্দেদ জেলার একটি শহর ও পৌর কর্পোরেশনাধীন এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে নান্দেদ-ওয়াঘালা শহরের জনসংখ্যা হল ৪৩০,৫৯৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে নান্দেদ-ওয়াঘালা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর
গুস্তাভো রাউল গোমেস পোরতিয়ো (; জন্ম: ৬ মে ১৯৯৩; গুস্তাভো গোমেস নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাস এবং প্যারাগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১০ সালে, গোমেস প্যারাগুয়ে অনূর্ধ্ব-১৭ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০১৩ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৭৮ ম্যাচে ৪টি গোল করেছেন।  প্রারম্ভিক জীবন গুস্তাভো রাউল গোমেস পোরতিয়ো ১৯৯৩ সালের ৬ই মে তারিখে প্যারাগুয়ের সান হুয়ান বাউতিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গোমেস প্যারাগুয়ে অনূর্ধ্ব-১৭ এবং প্যারাগুয়ে অনূর্ধ্ব-২০ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০১০ সালে তিনি প্যারাগুয়ে অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল প্যারাগুয়ে  ২০১৩  ৩  ১ ২০১৪  ৭  ১ ২০১৫  ১  ০ ২০১৬  ১০  ০ ২০১৭  ৬  ০ ২০১৮  ২  ০ ২০১৯  ১২  ১ ২০২০  ৪  ০ ২০২১  ১২  ১ ২০২২  ৭  ০ ২০২৩  ৮  ০ ২০২৪  ৬  ০ সর্বমোট  ৭৮  ৪  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:প্যারাগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:এসি মিলানের খেলোয়াড় বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:ক্লাব লিবের্তাদের ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ইতালিতে প্রবাসী ফুটবলার
উবাহাটা ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।   ভৌগোলিক উপাত্ত  আয়তন: ৮৩৫৪ একর (২১,.০৬বর্গ কিলোমিটার)।   প্রশাসনিক অঞ্চল  এই ইউনিয়নটি নিন্মলিখিত গ্রাম নিয়ে গঠিত:  শ্রীরামপুর  বরমপুর  বড়কোটা  অলিপুর  জামালপুর  তাউশী  হুড়ারকুল  সিকান্দরপুর  শাকিরমোহাম্মদ(আংশিক)  কেউন্দা  কাপুড়িয়া  দাসপাড়া  বালিয়ারী  শ্রীকুটা  গোপালপুর  নোয়াগাঁও  রঘুরামপুর  শিরিকান্দি (আংশিক)  দুর্গাপুর  দিয়াগাঁও  মাধবপুর  হামিদপুর  হাতুরাকান্দি  রক্ষীপুর  রাজাকপুর  হরিপুর  উলুকান্দি  কাছিশাইল  শিমুলতলা  উবাহাটা  কুটিরগাও  ছনাও  করিমপুর (আংশিক)  জোয়ারজিকুয়া (আংশিক)   তথ্যসূত্র   বিষয়শ্রেণী:চুনারুঘাট উপজেলার ইউনিয়ন
ডাসাডিয়া নদী বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাসাডিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৮।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ব্রাহ্মণবাড়িয়া জেলার নদী বিষয়শ্রেণী:নাসিরনগর উপজেলা বিষয়শ্রেণী:সরাইল উপজেলা
ইন্ডিয়ান ইনস্টিটিউট অফ ম্যানেজমেন্ট, ক্যালকাটা (সংক্ষেপে আইআইএম ক্যালকাটা) ভারতের পশ্চিমবঙ্গ রাজ্যের কলকাতায় অবস্থিত একটি বিজনেস স্কুল। এটিই ভারতের প্রথম ইন্ডিয়ান ইনস্টিটিউট অফ ম্যানেজমেন্ট প্রতিষ্ঠান।  আইআইএম ক্যালকাটা প্রতিষ্ঠিত হয় ১৯৬১ সালে। এটি একটি সম্পূর্ণ স্বশাসিত প্রতিষ্ঠান। এখানে একাধিক স্নাতকোত্তর ও ডক্টোরাল শিক্ষাক্রম চালু রয়েছে। সেই সঙ্গে এখানে এক্সিকিউটিভ প্রশিক্ষণের একটি ব্যাঙ্কেটও রয়েছে। শিক্ষাদানের পাশাপাশি আইআইএম ক্যালকাটা গবেষণা, কনসালটেন্সি, সেমিনার, আকাদেমিক সম্মেলন ও গবেষণা প্রকাশনার কাজের সঙ্গেও যুক্ত। আইআইএম ক্যালকাটা-র লক্ষ্য হল "to emerge as an International Centre of Excellence in all facets of Management Education, rooted in Indian ethos and societal values". আইআইএম ক্যালকাটা-র খ্যাতি প্রধানত তার বাণিজ্য-সংক্রান্ত পাঠক্রমগুলির জন্য। এটিকে ভারতের শ্রেষ্ঠ ও বিশ্বের অন্যতম শ্রেষ্ঠ বিজনেস স্কুল মনে করা হয়।  থাম্ব|বাম|আইআইএম ক্যালকাটা-র মূল ভবন থাম্ব|বাম|ম্যানেজমেন্ট সেন্টার ফর হিউম্যান ভ্যালুজ ভবন বহু বছর ধরে শিক্ষার্থী ও শিল্পজগতের সঙ্গে আইআইএম ক্যালকাটা সুসম্পর্ক বজায় রাখতে সক্ষম হয়েছে। এখানকার শিক্ষার্থীদের কর্মসংস্থানের নজিরও ভাল। ২০০৯ ও ২০১০ সালে ভারতীয় এমবিএ কর্মসূচিতে অভ্যন্তরীণ ও আন্তর্জাতিক কর্মসংস্থানের বাজারে আইআইএম ক্যালকাটা সর্বোচ্চ গড় ও সর্বোচ্চ বেতনের রেকর্ড স্পর্শ করে। ২০০৯-১০ কর্মসংস্থান মরসুমে আইআইএম ক্যালকাটা ভারতীয় এমবিএ কর্মসূচির সর্বোচ্চ বেতনের যে রেকর্ড স্পর্শ করেছিল তা হল ৩৫০,০০০ ডলার (১.৬৫ কোটি টাকা)।  আইআইএম ক্যালকাটা-র এমবিএ কর্মসূচির ভর্তি নেওয়া হয় কমন অ্যাডমিশন টেস্ট বা ক্যাটের ফলাফল অনুযায়ী। এই পরীক্ষাটিকে বিশ্বের কঠিনতম প্রতিযোগিতামূলক পরীক্ষার অন্যতম মনে করা হয়। এছাড়াও সাধারণ ক্যান্ডিডেট প্রোফাইল ও ব্যক্তিগত সাক্ষাৎকারও নেওয়া হয়।  ২০০৯ সালে কিউএস গ্লোবাল ২০০ বিজনেস স্কুল রিপোর্ট অনুসারে, এশিয়া-প্যাসিফিক অঞ্চলে আইআইএম ক্যালকাটা-র স্থান ছিল দ্বাদশ।   আরও দেখুন   ইন্ডিয়ান ইনস্টিটিউট অফ ম্যানেজমেন্ট   পাদটীকা    বহিঃসংযোগ    IIM Calcutta's Official Website  IIM Calcutta's PGDM (MBA) Programme   IIM Calcutta's PGDCM (MBA) Programme   IIM Calcutta's Fellow (PhD) Programmes  IIM Calcutta's PGPEX Programme   IIM Calcutta's PGPEX-VLM Programme   IIM Calcutta's Long Duration Programs   Intaglio: IIM Calcutta's Annual International B-School Meet  Carpe Diem: IIM Calcutta's Annual Cultural Festival   Joka Times: IIM-C's student-run online campus journal  বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:১৯৬১-এ পশ্চিমবঙ্গে প্রতিষ্ঠিত বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ০৪:৩৯, ২৯ আগস্ট ২০২২ (ইউটিসি) আল-হেরা একাডেমী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () WP: NSCHOOL অনুযায়ী উল্লেখযোগ্য শিক্ষা প্রতিষ্ঠান নয়, WP:GNG পূর্ণ করার মতো তেমন সূত্র নেই। —শাকিল (আলাপ · অবদান) ০১:১৫, ২২ আগস্ট ২০২২ (ইউটিসি)    মনোনয়ন অনুসারে। * NusJaS - আলাপ ১৫:৫৬, ২২ আগস্ট ২০২২ (ইউটিসি)   মেহেদী আবেদীন ১৭:০১, ২২ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হরভজন (জন্ম: হরভজন সিং পুরী) (২৬ আগস্ট ১৯২৯ - ৬ অক্টোবর ২০০৪), যিনি তার অনুসারীদের কাছে যোগী ভজন এবং শ্রী সিং সাহিব নামে পরিচিত, হলেন একজন ভারতীয় বংশোদ্ভূত আমেরিকান উদ্যোক্তা, যোগ গুরু এবং আধ্যাত্মিক শিক্ষক। তিনি মার্কিন যুক্তরাষ্ট্রে তার কুণ্ডলিনী যোগের সংস্করণটি চালু করেন। তিনি থ্রিএইচও (স্বাস্থ্যকর, সুখী, পবিত্র সংস্থা) ফাউন্ডেশনের (এবং ব্যবসায়িক উদ্যোগ) আধ্যাত্মিক পরিচালক ছিলেন, যাদের ৩৫টি দেশে ৩০০টিরও বেশি কেন্দ্র রয়েছে। তার কয়েক ডজন মহিলা অনুসারীর দ্বারা তিনি মরণোত্তর যৌন নির্যাতনের অভিযোগে অভিযুক্ত হয়েছেন; অলিভ ব্রাঞ্চ রিপোর্ট নামে একটি তদন্তে এই অভিযোগগুলো সম্ভবতঃ সত্য বলে প্রমাণিত হয়েছে।   জীবনী    প্রথম জীবন   হরভজন সিং খালসা ১৯২৯ সালের ২৬ আগস্ট পাঞ্জাব প্রদেশের (বর্তমানে পাকিস্তানে) গুজরানওয়ালা জেলার কোট হরকার্নের একটি শিখ পরিবারে জন্মগ্রহণ করেন। তার পিতা ডাঃ কর্তার সিং পুরী একজন মেডিকেল ডাক্তার হিসেবে ব্রিটিশ রাজের সেবায় নিযুক্ত ছিলেন। তার মায়ের নাম ছিল হরকৃষ্ণ কৌর। তার বাবা শিখ ঐতিহ্যে বেড়ে ওঠেন এবং তরুণ হরভজন নানদের দ্বারা পরিচালিত একটি ক্যাথলিক স্কুলে শিক্ষিত হন। সিং তার পিতামহ সন্ত ভাই ফতেহ সিংয়ের কাছ থেকে শিখ ধর্মের মৌলিক বিষয়গুলি শিখেছিলেন। তাদের ছিল একটি সচ্ছল জমিদার পরিবার, হিমালয়ের পাদদেশে বেশিরভাগ গ্রামে তাদের ভূমির মালিকানা ছিলো।Sardarni Premka Kaur Khalsa,The Man Called Siri Singh Sahib, Sardarni Premka Kaur Khalsa and Sat Kirpal Kaur Khalsam (editors), Los Angeles: Sikh Dharma, 1979, pp. 18-24.   তথ্যসূত্র    বহিঃসংযোগ    The Yogi Bhajan Library of Teachings  Students of Yogi Bhajan  বিষয়শ্রেণী:১৯২৯-এ জন্ম
রিজেন্ট হুইসলার (Pachycephala schlegelii) হল Pachycephalidae পরিবারের একটি পাখির প্রজাতি। এটি নিউ গিনির উচ্চভূমিতে পাওয়া যায়। এদের প্রাকৃতিক বাসস্থান হল উপক্রান্তীয় বা গ্রীষ্মমণ্ডলীয় আর্দ্র পাহাড়ী বন। তাছাড়াও পাপুয়া নিউ গিনির বৃষ্টি-অরণ্যে রিজেন্ট হুইসলারদের পাওয়া যায়। তাদের পালকে আর চামড়ায় রুফাস-নেপ্ড বেলবার্ড ও হুডেড পিটোহুইয়ের মতো নিউরোটক্সিন জমে থাকে, অথচ তাদের নিজেদের কোনো ক্ষতি হয় না। মানুষ, শিকারি পাখি-সহ আক্রমণকারীদের থেকে আত্মরক্ষার্থে এই বিষ ব্যবহৃত হয়। এই বিশেষ বিষকে বলা হয় ব্যাট্রাকোটক্সিন। বিষাক্ত পোকামাকড় খাওয়ার ফলে তাদের শরীরে এই  বিষ তৈরী হয়। মাংসপেশির যে ভোল্টেজ-গেটেড সোডিয়াম চ্যানেলে ব্যাট্রাকোটক্সিন জুড়ে বসে (বাইণ্ডিং), এদের শরীরে জেনেটিক মিউটেশনের ফলে বেশ কিছু বদল আসে যার ফলে ব্যাট্রাকোটক্সিন এদের শরীরে প্রভাব ফেলত পারে না। এই বিষ পয়জন-ডার্ট ব্যাঙের শরীরেও পাওয়া যায়। এদের পালকে হাত দিলে নাক-চোখ জ্বলতে শুরু করে ও কিছুক্ষণ বাদে প্রবল জল গড়াতে থাকে ঠিক যেন পেঁয়াজের ঝাঁজের সাথে নার্ভ এজেন্টের সংমিশ্রণ। তাছাড়া কর্মরত স্কেলিটাল মাসেলের মধ্যে থাকা সোডিয়াম চ্যানেল বন্ধ করে দিতে পারে, যার ফল স্প্যাজম বা মাংসপেশির খিঁচুনি এবং কার্ডিয়াক অ্যারেস্টে মৃত্যু।   উপপ্রজাতি    P.s. schlegelii - Schlegel, 1871 : উত্তর-পশ্চিম নিউ গিনিতে পাওয়া যায়  P.s. cyclopum - হার্টার্ট, 1930 : উত্তর-মধ্য নিউ গিনিতে পাওয়া যায়  P. s. obscurior - হার্টার্ট, 1896 : পশ্চিম-মধ্য থেকে পূর্ব নিউ গিনিতে পাওয়া যায়   তথ্যসূত্র   বিষয়শ্রেণী:১৮৭১-এ বর্ণিত পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
হরি সিং (জন্ম ১৯৬১) ভারতের একজন প্রাক্তন ম্যারাথন দৌড়বিদ।   তিনি মল্লক্রীড়ার ১৯৮৭ সালের বিশ্ব চ্যাম্পিয়নশিপে দৌড়েছিলেন এবং পুরুষদের ম্যারাথনে ২:৩৪:২০ সময় নিয়ে ৬৭ জন অংশগ্রহণকারীদের মধ্যে ৪২তম স্থানে ছিলেন। Men Marathon World Championship Rome. Todor66. Retrieved on 2010-06-08.  তিনি ১৯৯৮ আইএএএফ ওয়ার্ল্ড হাফ ম্যারাথন চ্যাম্পিয়নশিপেও প্রতিদ্বন্দ্বিতা করেছিলেন, ১:১০:৫৮ সময় নিয়ে ১২৩তম স্থান অর্জন করেছিলেন। Udine 2007 - Facts and Figures. IAAF (2007). Retrieved on 2010-06-08.   তথ্যসূত্র   বিষয়শ্রেণী:ভারতীয় পুরুষ দূরপাল্লার দৌড়বিদ বিষয়শ্রেণী:ভারতীয় পুরুষ ম্যারাথন দৌড়বিদ বিষয়শ্রেণী:রাজস্থানি ব্যক্তি বিষয়শ্রেণী:রাজস্থানের মল্লক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
নিউ মিলেনিয়াম স্পোর্টস, এসএল, কেলমে (), একটি স্প্যানিশ ক্রীড়া সরঞ্জাম উৎপাদনকারী সংস্থা যা স্পোর্টসওয়্যার এবং অ্যাথলেটিক জুতা তৈরি করে এবং উত্পাদন করে। এটি ১৯৬৩ সালে ডিয়েগো এবং হোসে কুইলস দ্বারা প্রতিষ্ঠিত হয়েছিল এবং এর পণ্যগুলি ফুটবল, ফুটসাল, বাস্কেটবল, দৌড়, ক্রিকেট এবং টেনিস বাজারের জন্য নির্ধারিত।  কেলমে সদর দফতর স্পেনে, তবে উত্তর ক্যারোলিনার কনভারে মার্কিন যুক্তরাষ্ট্রের একটি বিভাগ সহ বিশ্বব্যাপী এর অন্যান্য অফিস রয়েছে।  কেলমে ভ্যালেন্সিয়ান সরকারের সাথে একত্রে একটি পেশাদার সাইক্লিং দলকে স্পনসর করেছিলেন।  তাদের পণ্যগুলি ডেভিড জেমস, জোসেমি এবং পল কেলি এবং অন্যান্যদের মতো উচ্চ-প্রোফাইল খেলোয়াড়দের দ্বারা অনুমোদিত। তাদের ফুটবল বুটগুলি প্রতিষ্ঠিত শক্তি, ঘোরানো, নির্ভুলতা এবং স্থায়িত্ব প্রদানের জন্য তৈরি করা হয়। ড্যানিয়েল গনজালেজ গুইজা আরসিডি ম্যালোর্কার জন্য কেলমে মাস্টার্স পরেন। রিয়াল মাদ্রিদ এবং আরসিডি ম্যালোর্কা কেলমে দ্বারা উৎপাদিত কিট পরতেন।   আরও দেখুন কেলমে (সাইক্লিং দল)  তথ্যসূত্র  বহিঃসংযোগ     বিষয়শ্রেণী:ভ্যালেন্সিয়ান সম্প্রদায়ের খেলাধুলা বিষয়শ্রেণী:স্পোর্টসওয়্যার ব্র্যান্ড বিষয়শ্রেণী:স্পেনের ক্রীড়া সামগ্রী প্রস্তুতকারক বিষয়শ্রেণী:১৯৭৭-এ প্রতিষ্ঠিত পোশাক কোম্পানি বিষয়শ্রেণী:ভ্যালেন্সিয়ান সম্প্রদায় ভিত্তিক কোম্পানি বিষয়শ্রেণী:ক্রীড়া পোশাক মার্কা বিষয়শ্রেণী:স্পেনীয় মার্কা বিষয়শ্রেণী:এলচে বিষয়শ্রেণী:১৯৭৭-এ স্পেনের স্থাপনা
ইসবেল ফিল্ড (বাংলাঃ ইসবেল ক্ষেত্র)  একটি শহর কর্তৃপক্ষের মালিকানাধীন গণ-ব্যবহারযোগ্য বিমানবন্দর যা যুক্তরাষ্ট্রের আলাবামা রাজ্যের, ডিকাল্ব কাউন্টির ফোর্ট পাইন শহরে অবস্থিত। এটি ফোর্ড পাইনের কেন্দ্রীয় ব্যবসায়িক জেলা থেকে দুটি নটিক্যাল মাইল (৩.৭ কিলোমিটার) উত্তরে অবস্থিত। যুক্তরাষ্ট্রের ফেডারেল এভিয়েশন এডমিনিস্ট্রেশন তাদের ২০০৯-২০১৩ এর জন্য সমন্বিত বিমানবন্দর ব্যবস্থার জাতীয় পরিকল্পনা অনুসারে, এটিকে একটি সাধারণ বিমান সুবিধা হিসাবে শ্রেণিবদ্ধ করেছে। এটি আলাবামার উত্তরাঞ্চলীয় জেলাসমূহের মার্কিন অ্যাটর্নি জন বার্ডওয়েল ইসবেলের নামে নামকরণ করা হয়েছিল।National Plan of Integrated Airport Systems for 2009–2013: Appendix A: Part 1 (PDF, 1.33 MB) . Federal Aviation Administration. Updated 15 October 2008.   বর্ণনা  ইসবেল ক্ষেত্রের আয়তন , এটি সমুদ্র সমতল থেকে গড় ৮৭৭ ফুট (২৭৭ মিটার) উচ্চতায় অবস্থিত। এটির রানওয়ে ৪/২২ দিকনির্দেশে এসপাল্ট দিয়ে নির্মিত। রানওয়ের আয়তন ৫০০১ x ১০০ ফুট (১৫২৪ x ৩০ মিটার)।   উড্ডয়ন সংখ্যা  ২০০৯ সালের ১২ মে পর্যন্ত যুক্তরাষ্ট্রের ফেডারেল এভিয়েশন এডমিনিস্ট্রেশনের একটি জরিপ অনুযায়ী পুর্বতন ১২ মাসে ইসবেল বিমানবন্দরে গড়ে প্রতিদিন ৪৫ টি করে ১৬৪৭০টি সাধারণ বিমানের উড্ডয়ন পরিচালনা হয়েছিল। ৫৬টি বিমান এই ক্ষেত্র হতে পরিচালিত হয়েছিল। এই বিমানগুলির মধ্যে ৮২% একক ইঞ্জিনের, ১৩% একাধিক ইঞ্জিন এবং ৫% জেট বিমান ছিল।   তথ্যসূত্র    বহিঃসংযোগ    স্কাই ভেক্টরে ইসবেল ক্ষেত্র  ফ্লাইট এওয়ারে ইসবেল ক্ষেত্র  এয়ারনাভ ডট কমে ইসবেল ক্ষেত্র  সিভিল এয়ার প্যাট্রোল থেকে ৪এ৯-র বিমানবন্দরের ছবি  যুক্তরাষ্ট্রের ভূতত্ত্ব জরিপের জাতীয় মানচিত্র থেকে আকাশচিত্র (১৮ ফেব্রুয়ারি ১৯৯৭)   বিষয়শ্রেণী:আলাবামার বিমানবন্দর
মদন মোহন ঝা ভারতের বিহার রাজ্যের দ্বারভাঙ্গা জেলার একজন ভারতীয় রাজনীতিবিদ। তিনি বিহার আইন পরিষদের সদস্য, দ্বিতীয় মেয়াদে শিক্ষক নির্বাচনী এলাকা থেকে নির্বাচিত। তিনি ১৯৮৫ থেকে ১৯৯০ সাল পর্যন্ত মণিগাছির বিহার বিধানসভার সদস্য ছিলেন।   রাজনৈতিক পেশা  ঝা ১৯৮৫ সালের বিহার বিধানসভা নির্বাচনে মণিগাছি (বিধানসভা কেন্দ্র) থেকে ভারতীয় জাতীয় কংগ্রেসের প্রার্থী হিসাবে প্রতিদ্বন্দ্বিতা করেন এবং জয়ী হন। তিনি ২০১৪ সালে বিহার বিধান পরিষদের সদস্য হন। ২০১৮ সালে বিহার প্রদেশ কংগ্রেস কমিটির প্রধান নিযুক্ত হন।   তথ্যসূত্র    বহিস্থ সংযোগ   বিষয়শ্রেণী:বিহার বিধান পরিষদের সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বিহার বিধানসভার সদস্য ১৯৮৫-১৯৯০ বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দ্বারভাঙা জেলার ব্যক্তি বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ বিষয়শ্রেণী:বিহার বিধানসভার সদস্য ১৯৯০-১৯৯৫
থাম্ব|400x400পিক্সেল| একটি সাধারণ দৃশ্য। ডান|থাম্ব|300x300পিক্সেল| গঙ্গাবল্লী নদীর একটি অংশ, মাগোদ জলপ্রপাত গঙ্গাবল্লী নদী ভারতের কর্ণাটক রাজ্যের পশ্চিমাঞ্চলে উৎপন্ন এবং প্রবাহিত ছোট নদীগুলির মধ্যে একটি। জাতীয় সড়ক ১৭ (ভারত) গঙ্গাবল্লী নদীর উপর নির্মিত হোসুর সেতু দিয়ে গেছে এবং রাস্তাটি অঙ্কোলা এবং কুমুটা অঞ্চলকে বিভক্ত করে উত্তর কন্নড় জেলাকে ধারওয়াড় এবং মাঙ্গলুরু এলাকার সাথে সংযুক্ত করেছে।   উৎস এবং ভূসংস্থান  গঙ্গাবল্লী নদী (বেদথি নদী নামেও পরিচিত) শরমালা হিসাবে ধরওয়াদের দক্ষিণে (সোমেশ্বর মন্দিরের নিকট) পশ্চিম ঘাট থেকে উদ্ভূত হয় এবং গঙ্গা মন্দিরের ঠিক পরে আরব সাগরের সাথে মিলিত হওয়ার জন্য পশ্চিম দিকে প্রবাহিত হয়। এখানে নদী গঙ্গাবল্লী নামটি দেবী গঙ্গার কাছ থেকে গ্রহণ করা হয়েছে; এই অঞ্চলের গ্রামটিরও একই নাম, গঙ্গাবল্লী। এই জলস্রোতটি কালঘাটগিতে প্রায়  নীচে বেদথী নদীর সাথে মিলিত হয় যা হুবলির নিকট থেকে উদ্ভূত হয়েছে। তারপরে নদীটি পশ্চিমে ও তারপরে দক্ষিণ-পশ্চিমে মোট ৬৯কিমি দূরত্বে প্রবাহিত হয়। এই নদীর ক্ষেত্রফল  এবং এর দৈর্ঘ্য । আরব সাগরের দিকে যাওয়ার পথে মাগোদ নামক স্থানে নদীটির ১৮০ মিটার উচ্চতার একটি ঝর্ণা রয়েছে।  নদীর তলদেশ প্রথম  মৃদু। এরপরে নদীর তলদেশ মাগোদে দ্রুত  এ পতিত হয় যা মাগোদ জলপ্রপাত নামে পরিচিত। এরপরে নদীর তলদেশ খাড়াভাবে চলে গেছে। জলপ্রপাতের পরে নদীটি সোঁদা নদীর (বেধী নদীর উপনদী) সাথে মিলিত হয়। গঙ্গাবল্লী গ্রাম অঙ্কোলা শহর থেকে   এবং বেলাম্বর থেকে ৪ কিমি দূরে। Belambar magic oil for paralysis উত্তর কন্নড় জেলার অন্যান্য নতুন রিসর্ট অঞ্চলগুলির মধ্যে একটি, গোকর্ণা শহরটি গঙ্গাবল্লী রাস্তায় অন্য দিকে ৪ কিলোমিটার দূরে। নদীটি ধড়ওয়াদ এবং উত্তর কন্নড় জেলা দিয়ে প্রবাহিত হয়েছে। নদীর পথ ধরে ঘন চিরসবুজ এবং আধা-সবুজ বন রয়েছে।   উপনদী  বেদথি, শালমালী ও সোঁদা   ভূতত্ত্ব  গঙ্গাবল্লী অববাহিকার মাটি মূলত লোটাইটের এবং লালচে ধরনের বর্ণ ধারণ করে। বিভিন্ন ধরনের মাটির সন্ধান পাওয়া যায় যেমন সোনার বালি, দোআঁশ মাটি, কাদামাটি এবং দোমরা।   জলবায়ু    বৃষ্টিপাত  নদীর প্রধান অংশ পশ্চিম ঘাটে পড়ে থাকায় গণগল্লি নদীর অববাহিকায় প্রচুর পরিমাণে বৃষ্টিপাত হয়। গড় বার্ষিক বৃষ্টিপাত  থেকে শুরু করে   পর্যন্ত। জুন-সেপ্টেম্বর মাসে যখন দক্ষিণ-পশ্চিমে বর্ষা চূড়ান্ত পর্যায়ে থাকে তখন প্রায় ৯৫% বৃষ্টিপাত হয় (জুলাই মাসে সবচেয়ে বেশি বৃষ্টিপাত হয়)। বর্ষার পরে ঋতুতে কিছুটা বৃষ্টিপাত হয় যার বেশিরভাগ অক্টোবর মাসে বজ্রপাতের সাথে হয় এবং কিছু বৃষ্টিপাত এপ্রিল এবং মে মাসে গ্রীষ্মেও হয়। ভারী বর্ষার সময় নদীর আশেপাশের গ্রামগুলিতে বন্যা হয় এবং ময়লা-আবর্জনা ও পশুপালিত জমিগুলিতে গ্রামবাসীদের বিপর্যয় সৃষ্টি করে।   তাপমাত্রা  এপ্রিল সাধারণত সর্বোচ্চ গড় তাপমাত্রা ৩৬˚ সেন্টিগ্রেডসহ সবচেয়ে গরম মাস এবং গড় দৈনিক সর্বনিম্ন ২২˚ সেন্টিগ্রেড হয়।   আর্দ্রতা  বছরের বেশিরভাগ সময় সকালে আপেক্ষিক আর্দ্রতা ৭৫% ছাড়িয়ে যায়। বর্ষার মাসগুলিতে দুপুরে আপেক্ষিক আর্দ্রতা প্রায় ৬০%। সবচেয়ে শুষ্কতম মাসগুলিতে (জানুয়ারি থেকে মার্চ) বিকেলে আপেক্ষিক আর্দ্রতা ৩৫% এরও কম হয়।   আরও দেখুন    কর্ণাটকের বন্দর   তথ্যসূত্র    বহিঃসংযোগ    গঙ্গাবল্লী নদী   গঙ্গাবল্লী নদী তীর   কর্ণাটকে নদী ব্যবস্থা  বিষয়শ্রেণী:ভারতের নদী বিষয়শ্রেণী:কর্ণাটকের নদী
থাম্ব|চেক প্রজাতন্ত্রের হোলেসভের একটি সিনাগগে বাইবেলের পাঠ্য: "হাশেম (  হত্যা করেন এবং জীবিত করেন; তিনি পাতালে নামিয়ে দেন এবং উত্থাপন করেন।" ( ১ শমূয়েল ২:৬) থাম্ব|সাফেদ গণহত্যার স্থানের কাছে সাইনবোর্ড, যেখানে লেখা আছে  HYD, এর সংক্ষিপ্ত রূপ  Yikkom damam, "হাশেম তাদের রক্তের প্রতিশোধ নিতে পারে")। হাশেম ( হিব্রু: , আক্ষরিক অর্থে "নাম") ইহুদি ধর্মে ঈশ্বরকে বোঝাতে ব্যবহৃত একটি উপাধি বা নাম।   ধর্মীয় ব্যবহার    ইহুদি ধর্মে, হাশেম (আক্ষরিক অর্থে 'নাম') প্রার্থনার সময় ঈশ্বরকে বোঝাতে ব্যবহৃত হয় না, যেখানে অ্যাডোনাই (" আমার প্রভু ") শব্দটি ব্যবহৃত হয়।   প্রদত্ত নামের মানুষ    হাশেম আঘাজারি (জন্ম ১৯৫৭), ইরানি ইতিহাসবিদ  হাশেম আকবরী (জন্ম ১৯৪৯), কনকর্ডিয়া বিশ্ববিদ্যালয়ের ইরানি-আমেরিকান অধ্যাপক  হাশেম আকবরিয়ান (১৮৯৭–১৯৭১), ইরানি কুস্তিগীর  মির্জা হাশেম আমোলি (1899-1993), ইরানী আয়াতুল্লাহ  হাশেম বেইকজাদেহ (জন্ম ১৯৮৪), ইরানি ফুটবলার  হাশেম কোলাহি (১৯৫৬-২০২৪), ইরানি অলিম্পিক কুস্তিগীর  এম. হাশেম পেসারান (জন্ম ১৯৪৬), ব্রিটিশ-ইরানি অর্থনীতিবিদ  হাশেম সাফিউদ্দিন (১৯৬৪-২০২৪), লেবাননের শিয়া ধর্মগুরু এবং হিজবুল্লাহ জঙ্গি নেতা  মোহাম্মদ হাশেম তৌফিকি (1942-2021), আফগান রাজনীতিবিদ   উপাধিধারী ব্যক্তিরা    আবদুল্লাহ হাশেম (জন্ম ১৯৮৩), মিশরীয়-আমেরিকান ধর্মীয় নেতা এবং আহমদী শান্তি ও আলোর ধর্মের প্রতিষ্ঠাতা।  ইব্রাহিম হাশেম (১৮৮৮-১৯৫৮), জর্ডানের আইনজীবী এবং রাজনীতিবিদ  নাদিয়া হাশেম (মৃত্যু ২০২৩), জর্ডানের সাংবাদিক এবং রাজনীতিবিদ   প্রদত্ত নামের উপজাতি   বিষয়শ্রেণী:ইহুদিধর্মে ঈশ্বরের নাম বিষয়শ্রেণী:পুরুষবাচক প্রদত্ত নাম বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:আরবি ভাষার উপাধি
সাইদুলি নদী, সাইঢুলী নদী বা বারনি নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাইদুলি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৭।  চিত্রশালা   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নেত্রকোণা জেলার নদী বিষয়শ্রেণী:কিশোরগঞ্জ জেলার নদী বিষয়শ্রেণী:নেত্রকোণা সদর উপজেলা বিষয়শ্রেণী:আটপাড়া উপজেলা বিষয়শ্রেণী:কেন্দুয়া উপজেলা বিষয়শ্রেণী:মদন উপজেলা বিষয়শ্রেণী:তাড়াইল উপজেলা বিষয়শ্রেণী:ইটনা উপজেলা
মালকাপুর () ভারতের মহারাষ্ট্র রাজ্যের বুলদানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৬ মিটার (১৯২২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মালকাপুর শহরের জনসংখ্যা হল ৬১,০১৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে মালকাপুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
জাফেত মঁজাম্বি তঁগঁগা (, ; জন্ম: ৩১ মার্চ ১৯৯৯; জাফেত তঁগঁগা নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পারের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।  ২০০৯–১০ মৌসুমে, ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে তঁগঁগা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ইংরেজ ক্লাব টটেনহ্যাম হটস্পারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০১৪ সালে, তঁগঁগা ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন জাফেত মঁজাম্বি তঁগঁগা ১৯৯৯ সালের ৩১শে মার্চ তারিখে ইংল্যান্ডের হ্যাকনিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা কঙ্গোলীয় বংশোদ্ভূত। তিনি গ্রেগ সিটি একাডেমিতে পড়াশোনা করেছেন।  আন্তর্জাতিক ফুটবল তঁগঁগা ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালের ২০শে আগস্ট তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ড অনূর্ধ্ব-১৯ দলের হয়ে তিনি ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব হতে বিদায় নিয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। ইংল্যান্ডের বয়সভিত্তিক দলের হয়ে তিনি প্রায় ৮ বছরে ৩৬ ম্যাচে অংশগ্রহণ করে ১টি গোল করেছেন। তিনি ২০১৮ সালের ১৭ই জুলাই তারিখে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপের গ্রুপ পর্বে ম্যাচে তুরস্ক অনূর্ধ্ব-১৯ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:মিলওয়াল ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার